CELEX: 62009CN0397
Language: mt
Date: 2009-10-14 00:00:00
Title: Kawża C-397/09: Talba għal deċiżjoni preliminari mressqa mill-Bundesfinanzhof (il-Ġermanja) fl- 14 ta’ Ottubru 2009 — Scheuten Solar Technology GmbH vs Finanzamt Gelsenkirchen-Süd

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/22
            
         Talba għal deċiżjoni preliminari mressqa mill-Bundesfinanzhof (il-Ġermanja) fl-14 ta’ Ottubru 2009 — Scheuten Solar Technology GmbH vs Finanzamt Gelsenkirchen-Süd
   (Kawża C-397/09)
   2009/C 312/36
   Lingwa tal-kawża: Il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrenti: Scheuten Solar Technology GmbH
   
      Konvenut: Finanzamt Gelsenkirchen-Süd
   
      Domandi preliminari
   
   
               (1)
            
            
               L-Artikolu 1(1) tad-Direttiva tal-Kunsill Nru 2003/49/KE, tat-3 ta’ Ġunju 2003, dwar sistema komuni ta’ tassazzjoni applikabbli għall-pagamenti ta’ imgħax u ta’ royalties bejn kumpaniji assoċjati ta’ Stati Membri differenti (1) (iktar ’il quddiem id-“Direttiva”), jipprekludi dispożizzjoni li tipprovdi li l-ammont ta’ imgħax fuq self imħallas minn kumpannija ta’ Stat Membru lil kumpannija assoċjata ta’ Stat Membru ieħor jiġi inkluż mill-ewwel kumpannija fil-bażi ta’ stima għall-finijiet tat-taxxa fuq il-kummerċ?
            
         
               (2)
            
            
               Jekk ir-risposta għall-ewwel domanda hija fl-affermattiv: l-Artikolu 1(10) tad-Direttiva jista’ jiġi interpretat fis-sens li l-Istati Membri għandhom il-possibbiltà li ma japplikawx id-Direttiva anki meta, fid-data tal-pagament tal-imgħax, il-kundizzjonijiet msemmija fl-Artikolu 3(b) tad-Direttiva rigward l-eżistenza ta’ kumpannija assoċjata kienu għadhom ma ġewx sodisfatti għal perijodu kontinwu ta’ mill-inqas sentejn?
               F’dan il-każ, l-Istati Membri jistgħu jinvokaw direttament l-Artikolu 1(10) tad-Direttiva fir-rigward tal-kumpannija li tħallas?
            
         
      (1)  ĠU Edizzjoni Speċjali bil-Malti: Kapitolu 09 Volum 01, p. 380